OpenLLM-France/wikimedia huggingface dataset:
# Mall bras eo din disfazia

Oberennoù damheñvel pe handelvoù all zo ivez, gwelout Daouzecvet Cantic. Conversion ar Pec’heur ouc’h Doue.
| ◄ O va Doue, c’hui a so mad | Mall bras eo din disfazia | Siouas dìn, va Doue ► |
* Mall bras eo dìn difasya,
* Ha da Zoue em renta. (bis.)
* Scòet en deus Jesus var va dor,
* O lavaret dìn-me : digor. (bis.)
* Hoguen penaos e credìn-me
* Birviquen sellet ouz an Eê ? (bis.)
* Ruzia bepret a ràn gant mez,
* Pa zellan ous va ene quæs. (bis.)
* Pa sonjàn emeus offancet
* Ar Roue adorabl eus ar bed. (bis.)
* Ra vezo va c’halon rannet,
* Rac beza quement outraget. (bis.)
* Un Doue quer bras, un Doue quer mad,
* Siouas dìn-me pec’heur ingrad ! (bis.)
* Detesti a ràn ar pec’het
* Dreist quement drouc a so er bed. (bis.)
* Va mallos a bedàn gantâ,
* Ha gant ar squeud eus anezâ. (bis.)
* Gan graç Doue e fell dìn tec’het
* Bete’r maro dious pep pec’het. (bis.)
* Renonç a ràn d’an drouc-speret,
* D’ar c’hic milliguet, ha d’ar bed. (bis.)
* Me renonç d’an occasionou
* So bet quiriec d’am pec’hejou. (bis.)
* Quitât a fell din dreist pep tra,
* Ar faotou a ràn liessa. (bis.)
* C’hui eo, Jesus, va esperanç,
* Ennoc’h ema va oll fizianç. (bis.)
* Me esper, dre ho madelez,
* E reot em andret trugarez. (bis.)
* O va Jesus, guir Vab Doue,
* Goalc’hit gant ho coad va ene. (bis.)
* Guerc’hes Vari, Alvocades
* Evit an oll pec’heurien guæs. (bis.)
* Grit, me ho suppli, va escus
* Pa zeui d’am barn ho Map Jesus. (bis.)
# Quelennadurez d’ar merc’het

| ◄ Quimiat eur zoudard yaouank | Quelennadurez d’ar merc’het | An den samet pounner  ► |
Seurezet fur a zantel, a voar quer brao ruya, Evit o silvidiguès, serrit prest al levr ma, Rac mar troet ar feillen me bromet dèc’h ervad Ne vo quet var eur c’hantiq e taulfet ho lagad.
Dre eur goal quiriusted En pao Lucifer mar queèt, Deus o coll me a vo divlam Evel an oan en cof e vam,
Rac laret a meus dèc’h casse-cou, evel ar Gall Pa ve o c’hoari mouchicq dall.
# Quelennou var labour pe gonnidegues an douar

Pages.
# Sketla Segobrani vol1/Rann 25

| ◄ Ermaeziadeg bagad ar C’haran ha kemeridigez gant Nemetos eus ar rann-dir etre an Albis hag ar Visuria. Eur geriennou bennak diwar-benn bro an Teir-Stêr hag ar poblou anezi. Argadenni en enez-Vreiz ha dismantra Londinion. Argadenni en Iwerzon | Ermaeziadeg bagad ar Vran ha dalc’hidigez glannad an Albis gant Drutos | Ermaeziadeg bagad an Taro Dumnos a gemer glannad an Albis-Uhela. Skrapidigez Ambia ha Kinge ► |
Henchet gand ar vran Vesakos, Drutos, mab Karros, a zeuas, goude, eus ar vro-Wenn, gantan pevar mil pemp kant a baotred ha pevar mil pemp kant a blac’hed yaouank, nao mil den en holl. Treuzi an Albis a reas ar vran hag ehana war ar c’hlann-hont. War lein eun dervenn vras e kludas ha setu, rak-tal, holl vrini ar vro o tiredek a-denn-askell da c’hrounna war he zro, evel evit he saludi hag ober lorc’h d’ezi. Kluda a rejont war ar gwez tro-dro, ma teuas ar re-man, eus glas ma ’z oant diaraok, da veza du gand ar brini, ha ma vouge koagadeg an engroez-se a evned moueziadeg ar wazed hag ar maouezed, blejadeg ar saout ha c’houirinadeg ar c’hezeg. Neuze, e kemerjont o nij hag e steuzjont holl. El lec’h m’he doa ehanet ar vran, eno end-eeun eta ec’h ehanas Drutos, mab Karros, gand ar bagad anezan. Hag int ha trouc’ha keuneud eno, enaoui tan, tenna dour, peuri o c’hezeg hag o oc’hen. Hag ez oa al lec’h ma tiazezjont, evel m’emoun o paouez lavarout, glann-gornog an Albis, a-us d’ar rann-dir dalc’het gant Nemetos hag e vibien.
Setu aman anoiou ar c’hêriou hag ar c’hrenvlec’hiou savet gant Drutos ha bagad ar Vran : Brannodunon « krenvlec’h ar Vran », Karrodunon « krenvlec’h Karros », Drutomagos « tachenn Drutos », Sonnoduron « bourc’h an Heol », Vernoialos « frankizenn ar Wern ».
* ↑ Vesakos, iwerzoneg fiach « bran » (da genta « rankles »). — Drutos, kembraeg drud « kadarn, kalonek ». — Karros, iwerzoneg carr « brezelour ».
* ↑ G. Jullian, De la littér. poét. des Gaulois, p. 17.
# Sketla Segobrani vol1/Rann 27

| ◄ Ermaeziadeg bagad an Taro Dumnos a gemer glannad an Albis-Uhela. Skrapidigez Ambia ha Kinge | Ermaeziadeg bagad an Tourc’h-gouez. Sagroviros gounezour da c’hlannou ar Visuria hag ar Vimina | Ermaezladeg bagad ar Bleiz. Perc’henna gand Atekingos eus ar c’hornad-bro etre ar Visuria hag an Amisios ► |
War-lerc’h bagad Dumnos, mab Bitus, e teuas eur c’houec’hvet bagad, renet gant Sagroviros, mab Magalos. Ambrouget gand an tourc’h-gouez Kalido, ez eas da anneza, en tu-hont d’an douarou dalc’het gant bagad Nemetos, war ziou c’hlann ar Vimina ha war glann-reter ar Visuria. Trec’hi a rejont d’ar Skaled, hag o argas ha sevel kêriadennou ha krenvlechiou war glannou an diou stêr-ze. A bemp mil paotr hag a bemp mil plac’h yaouank e c’hoarveze ar bagad-ze, ha setu aman anoiou ar c’hêriadennou hag ar c’hrenvlec’hiou a voe savet ganto : Verdunon « ar C’hastell bras », Arotreba « trev an arerien ? », Dêvobrivodunon « kastell Pont an doueed », Dêvoduron « bourc’h an Doueed », Nemetoduron « bourc’h an Neved (nemeton) pe ar Vourc’h sakr (nemetos) », Markoritus « roudour ar Marc’h ».
* ↑ Sagroviros « gour (gwaz) krenv ». D’Arbois, Grammaire celtique, p. 3. — Magalos (III$^{vet}$ kantved kent H. S.), Magilos (II$^{vet}$ kantved kent, II$^{vet}$ kantved goude H. S.), Maglos (III$^{vet}$ kantved-VII$^{vet}$ kantved), Mail (VIII$^{vet}$-IX$^{vet}$), Mael (IX$^{vet}$-XIII$^{vet}$), mell « pikol, bras » (XIII$^{vet}$-XX$^{vet}$), D’Arbois, Etudes grammaticales sur les langues celtiques, Phonétique et Dérivation bretonnes, p. 2-4.
* ↑ Pe Kaledo, Rhys, Celtic Britain (pevare mouladur), p. 285. E barzoneg Claudianus gouestlet da Stiliko, ez eo skeudennet Galia evel eur vaouez bleo melen, eun dro-c’houzoug aour gwidilet en he c’herc’hen ha daou c’hoaf-bann en he dourn ; Brittia evel eur plac’h vrizellet, gwisket gand eur sae c’hlas, ha, war he fenn, da gabell, eur penn houc’h gouez, Rev. celt. 1901, p. 153-9.
* ↑ Vimina, hizio ar Wümme, bro-Hanovr. Diwar-benn an ano-ze, sellout ouz D’Arbois, Premiers Habitants, II, p. 176-7.
* ↑ Diwar-benn keltelez an ano-stêr-ze, Rev. celt. 1920-1, p. 283 ; Rev. archéol., ebrel-mezeven 1921, p. 119.
# Sketla Segobrani vol2/Rann 01

| Erbedadenn da Lugus | Skrapaden Vindosêtlos ► |
Benniget ra vezo an den yaouank divarvel a zo o sklerijenni ar bed, ar c’hadour nerzek a laka finv er Rod, an doue a daol er vann, bep beure, ar Rod ! Pedet e vez gand ar vrezelourien, kent mont d’an emgann, gand ar varnerien kent diskulia o barnadenn, gand ar vicherourien kent deraoui o labour, gand an danevellourien, ar werzaouerien, an delennerien kent displega o ijin, gand ar vezeged dirak gwele ar glanvourien, gand ar veleien hag al lidlazourien-sakr en nevedou, gand an arerien o voulc’ha irvi hag ar vederien o trouc’ha ed. Holl, yaouank ha koz, bras ha bihan, war ar bre pe er gompezenn, en douar-bras pe en inizi, ez arc’hont skoazell an Aotrou e gant a anoiou, ar Mestr e gant a arzou, ar Roue e lïesrôadou.
Lugus Voretodêvos a warez an danevellou a vezo skrivet war ar bugenou-man. Gantan e vo gwarezet ar skrivagner, kouls hag al lenner anezo. D’ar skrivagner e roio Lugus Smertos gouiziegez, gwirionded ha helavar ; d’al lenner e roio poell, furnez ha meiz. Lugus Karros a ra ged war-dro ar bugenou-ze m’eman lakaet dre skrid warno ar gelennadurez en deus bet Vindosêtlos digand an doueed. Skôet e vo gantan neb a stoko outo e zourn e sell d’o c’has da get : devi a ray ar c’hig anezan beteg an eskern hag an eskern beteg ar mel.
* ↑ Kenveria A. Bertrand, la Religion des Gaulois, les Druides et le Druidisme, p. 368, skeudenn 58 ; D’Arbois, Cycle myth. pp. 201-2.
* ↑ « Doue gwarezour » (?) Cf. Voretovirios, Dottin, Langue gauloise, p. 147, hag e skandinaveg koz Sigtyr (= keltieg *Segodêvos), Reidityr (= keltieg *Rêdodêvos), Rhys, Celtic Heathendom, pp. 118-9.
* ↑ « Pourvezer » (?) Rev. arch. 1914, p. 228. Ar wrizienn smer-, diwarni eun niver geriou er yezou nevez-ariek (latin mereo, gregach meiromai, hag all), a gaver er brezoneg *armerz, yez Gwened armerh, kembraeg armerth, a c’houlenn en o raok eun hen-geltieg *aresmertu.
* ↑ Kenveria an iwerzoneg carr « kadour », D’Arb. Droit celtique, II, p. 368-9.
# Ar Fubuen

| ◄ Ann Hend Houarn | Ar Fubuen | Hirvoudou ar Chaseer  ► |
Displek da astellik !
Ma Fubuen koantik ! Mistr ha kempen,
War gribel ar c’hoummenn
Nij, herruz ha skan ; Vel ar gwelan.
Prim, prim, a denn-askell
Ma doug eta, pell, pell, Ouc’h ann douar
Ker karged a c’hlac’har,
Ker leun a boanniou kri, Hudur a bri.
War da c’horre, mor frank,
Ne weler ket a fank, N’euz na drezen,
Linaden, na spernen,
N’euz med ann dour, ann Ee, Brazter… Doue !
Peger brao eo beva !
Peger brao alana !
A-uz, heol splan, Mor eonuz dindan,
Gourdrouz skiltr ann avel
Er wern huel.
Ho Peger stang e red
Ar gwad, er gwazied, Hag er galoun.
Dibled, ha dispouroun
A drid zard, ha laouen, Gand ar wagen.
Levenez ha didu !
Gweled brao a bep tu, Ar peskik drant,
Al labousedik koant,
Lirzin, o tarnijal, Pe o vragal.
Barz enn oabl glan, al loar,
Da noz, skedus, a bar ;
Stereden gaer
Patrounez ar sturier,
Ave Maris stella !
Mater Alma !
Alies e sonjer
Enn dousig-koant, er ger, Er vamm, enn tad,
Ha gand hir huanad,
ann daelou tomm ha flour A ruill enn dour.
Eunn deiz, pa zavo kroz
War zu enez ar Zaoz, Dispak da flemm !
Dispak da flemmig lemm !
Gand herr a darz kalon Beac’h d’al Leon !!!
Pegen kaer eo mervel,
Evid-out, Breiz-Izel ! Kreiz ann tarann,
Ha krozmol ann emgann ; Ar mor glaz evid be Gant gwalc’h Doue.
Displek da astellik !
Ma Fubuenn goantik ! Mistr ha kempen,
War gribel ar c’hoummen
Nij, herruz ha skan, Vel ar gwelan.
# Ar Flagellation Jésus

| ◄ Ar Agoni Jésus ér Jardrin Olivet | Ar Flagellation Jésus | Ar Gouronemant hun Salvér ► |
1° SELLET a speret er Juiffet lan a furi hac a arrage, goudé en dout bet guet Pilat permission de flagellein pé de foettal hun Salvér, doh en dihusquein én ur fæçon barbar, doh er staguein doh ur pilér. Considéret er méh bras en doai nezé Jésus, scùir en dut pur, doh hum uélet nuah dirac deulegat ér bobl insolant-cé. Sellet Oén en Eutru Doué abandonnet d’arrage er bleidi, sellet Crouéour ha mæstr er bed trettet guet mil sort anjuli guet é vugalé, sellet er vourréüion é tiscarg ar é gorf tinér hac adorabl èl ur gresil a dauleu foêt.
2.° Considéret péh quer calet, péh quer barbar e oai en tourmant-cé ; n’hum goutantant quet ag er foettal guet ur sort foêdeu, a p’en dint scuéh guet ur sort, int e guemér ur sort aral. Dré en édideu ag en amzér-zè é oai dihuennet a rein open deu-uguênt taul d'en dorfetterion e gondannér d’en tourmant-cé ; mæs n’ou dès mesur erbet aveit Jésus ; discarguein e rant ar nehou open mil taul. Quignet é ol é gorf beniguet ; n’en dé meit ur gouli ! terriplet un dra ! O me Salvér a garanté ! gùélet e ran er goêd é ridec ar en doar a guement léh e zou én hou corf pur : hac, allas ! malheurus ma hon ! me fehédeu en dès tennet arnah un trettemant quer calet ha quer barbar.
3.° Contidéret anfin hun Salvér distaguet a zoh er pilér ha coùéhet én é oêd, tout diffiguret, hemb nerh ha quasi hemb guellet boulgeal, èl ur béh coét. Clasquein e ra guet é zeulegat a ean e uélou un tam benac ag é zillad aveit hum holein. Considéret-ean nezé, guet deulegat er fé, é turel ur sel truhéus ha carantéus arnah hac é laret d’hou ç’inean : eit oh, me hroaidur, e mès anduret quement-men, ha coutant vehen hoah d’andur quement aral eit oh pe vehai ret ; ne oulennan gueneoh eit trugairé meit ma andurehet ehué a balamort deign en ol poènieu e arrihuou gueneoh.
# Ar Gallic

| ◄ Ar zoner | Ar Gallic | Son ann neerez coz ► |
Ar Gallic a lavare na pa oa coan ôzet (bis)
 — coan ôzet :
 — Foettet ganin ma c’hant scoet,
 Ma c’hant scoet, ma c’hant scoet,
 Hol nemet daou vennec.
Ar Gallic a lavare, pa oa ’n he bassion,
 — ’n he bassion :
 Tapet d’in ma binniou,
 Binniou, Binniou,
 Ma tennin eun tol zôn.
Taper d’in ma binniou ’zo duze war ann arc’h,
 — zo walc’h,
 Ma zonin d’ann dud iaouanc,
 Tud iaouanc, tud iaouanc,
 ’Vit ma zanzfont ho gwalc’h.
Micher ann dud-gentil ’zo chaseal ar c’had,
 — m’ oar vad,
 Ha micher ann dud iaouanc,
 Tud iaouanc, tud iaouanc,
 ’Zo rouli ann ebad.
Micher ann dud-gentil ’zo chasseal glujuri,
 — ri-ri ;
 Ha micher ann dud iaouanc,
 Tud iaouanc, tud iaouanc,
 Condui polizi.
Ann neb ’neus polizi, m’hen ped d’ho faca cloz,
 — d’ann noz
 Rac er gêr-man ’zo kijer,
 ’Zo kijer, ’zo kijer
 O vale euz ann noz
# Ar Gegin.

| ◄ Ar Bley hac eur Penn pentet. | Ar Gegin. | Ar Geillenen en em vant drest muzur.  ► |
FABL 31.
Ar Gegin.
Eur gegin en em voisq a blun
Hac a voa deus a eur paün.
O veza brao ha dereat
En em fachas deus e etat ;
Ma c’ha d’en em renji neuse
En qichen ar paün ive.
Ar re-all ho deus anveet
An dromplezon e devoa gred.
En em gavas tromplet e min :
Divoisqet e voe ar gegin
Deus al liou e devoa laëret,
Ha manific e voe pilet.
Sans moral.
Ar fablen-màn a vlam ar re
A gemer re huël degre,
A vev hac a gonvers ive
Gant cals pinvicoc’h evite.
Dre ze alies e c’haru
E c’heont paour gant ho c’hundu ;
Ma servijont da farceres
Evit an dud-all alies
Sentet eus ar proverb buan :
En em anveet oc’h-unan.
# Ar Geillenen.

| ◄ Ar Verienen hac ar Goulm. | Ar Geillenen. | An Doue Mercur hac ar C’halve.  ► |
* Eur geillenen en e frofit
* A gue er poutouarniat qig.
* Ar fumezon e c’hentouffe,
* Ha dei e-unan e lare :
* Qement m’eus debret hac efet
* Hac er pod-màn en em blonjet
* Ma rencqan marvel rassazi,
* Saoul a botach mar deus hini.
* Sans moral.
* Ar geillenen a zinifi
* Gant volupte meur a hini,
* Dre ho dibri hac effajo,
* A deu da bressi ho deyo,
* Hac e finissont ho bue
* Assambles gant ho c’harante.
# Ar Forest hac ar Paysant.

| ◄ Ar Bley hac an Dènvet. | Ar Forest hac ar Paysant. | Ar C’hy hac ar Bley.  ► |
* En amzer ma caujee’r c’hoat,
* Eur paysant a yez timad
* Digant ar forest da c’houlen
* Danvez da droada e vouc’hel.
* Ar forest a accord gand joa
* Hac ar paysant d’e zroada ;
* Mæs pa voa en etat neuse
* E commanças disqar ar gue.
* D’ar forest e teu eur c’hun bras,
* Mæs re diveat e teuas :
* Drouc-contant ha trist bras e min
* Guelet e voa caus d’e revin.
* Sans moral.
* Sel da biou e ri plijadur,
* Pe en em drompli, a dra sur ;
* Rac cals, pa p’ho evite gred,
* En em implijo e c’henep.
# Ar Gedon spontet ep sujet.

| ◄ Ar C’hy coz hac e Vestr. | Ar Gedon spontet ep sujet. | Ar C’haor hac ar Bley.  ► |
FABL 25.
Ar Gedon spontet ep sujet.
Ar forest scoët gant avel
A eclatte a ziabell,
Hac a re eun drous, qen pounner
Ne voa qet custum da ober.
Ar gedon tout a gommansas
Da redec gant eur spouroun vras.
Pa voaint evel-ze o qerzet,
Gant eur mart e voent ampechet ;
Ma voaint chomet enno neuse
En danjerio a bep coste.
Unan venerabl deus ho zoez,
Leun a eloqanç ha furnes :
Perac, emei, e spontomp-nìn ?
Hep reson ê demp trubully.
Gleed eo demp qemer courach
Rac hor c’horfo so ajil bras ;
Mæs ar pez hon gra direson
Eo n’hon deveus qet a galon.
An tourbillon-ze hon sponta !
Ne gleomp memeus e gonta.
Sans moral.
Qement a aru a zisc’hraç
Eo gleet demp qemer courach,
Rac ar gonﬁanç vad a so
Rouanes d’an oll vertuio.
# Ar Gefelerien vihan

| ◄ Er Breton | Ar Gefelerien vihan | Brediaheu vihan ► |
II
AR GEFELERIEN VIHAN
— Yeotennig, yeotennig vihan, Te zo atao dihoan-dihoan : Daoust e kav d’it ’hellfes bezañ Talvoudus en douar bras-mañ ?
— Ya laouen, ’mei, ’vitañ bout bras, M’hen lakay kaer, m’hen lakay glas !
— Penaus ’oufes-te hen ober, Te ken bihan ha ken dister ?
— Bihan ha dister ec’h oñ-me, ’Met pa zo kals ’veldoñ ive
Hon mantel vris ’n em astenno War barkeier ha menezio.
— Takennig, takennig dour-gliz, Te zo kouezañ, kouezañ diskwiz : Daoust e kav d’it ’hellfes bezañ Talvoudus en douar bras-mañ ?
— Ya laouen, ’mei, goall-dalvoudus D’her boeta, d’hen lakat strujus ! — Penaus ’oufes-te hen ober, Te ken bihan ha ken dister ?
— Bihan ha dister ec’h oñ-me, ’Met pa zo kals ’veldoñ ive Ni ’c’hlebio abuilh ar prajou, Ha ’dorro sec’hed ar bleuniou ! —
— Bugelig, bugelig ru-ben, ’Zo bevañ, bevañ dianken, Daoust e kav d’it ’hellfes bezañ Talvoudus en douar bras-mañ ?
— Ya laouen, ’mezañ, pa hoñ bet Evit-se gant Doue krouet.
— Petra ’c’houfes-te da ober, Te ken bihan ha ken dister ?
— Bihan ha dister ec’h oñ-me, ’Met mar zo kals ’veldoñ ive
Me fell d’iñ, kent ma vimp deut koz, ’Ve an douar eur baradoz ! —
# Ar Vinourez

| ◄ Chanson de Noces | Ar Vinourez | Kemener Pleuvian ► |
* Dibonjour d’hoc’h, tud ann ti man,
* Ha d’hoc’h, Bonomik, tal hou tan,
* Ha d’hoc’h bonjour, tud ann ti man
* Men ama minourrez ann ti man men aman ?
# Ar Voeen hac ar Benduën.

| ◄ An Dànvad hac ar C’hornif. | Ar Voeen hac ar Benduën. | Ar Mul hac ar Bley.  ► |
FABL 63.
Ar Voeen hac ar Benduën.
En disput e voa ar voeen
Assambles gant ar benduën
Abalamour d’ho c’halite
Ho c’honstanç hac ho fermete.
Mimprisa a re an voeen
Hac injuria’r benduën
Dre ma voa, emei, inconstant,
Gant an oll avel variant.
Ar benduën sur a dave
O c’hortos eur pennat goude,
Ha deus ma teuje ar c’hoari
E c’halje dont d’en em venji.
Arruout eta a eure
Abars eur pennat goude-ze
Avel rust hac a estonas
Ar forest oll gant an orach.
Ar benduën a obeisse
D’an avel vras-ze, pa scoe ;
Duman a deuont a bep coste
Deus an eil tu hac egile.
Gant eun ourgouil vras ar voeen
Da resista a selc’h e fenn.
O chom ep plega en e stad
Ma voe tennet memeus e zroad.
Sans moral.
Furoc’h ha prudant eo ar re
A dao gant crenvoc’h evite,
Ha rei plaç ive da dremen
Dar re so ourgouil en ho fenn.
Gant an amzer e c’haruo
En deo plaç ive ho comso ;
Rac n’eus den qen huël zavet
Gant amzer e vo discaret.
# Ar Vinorezig (Duhamel)

Oberennoù damheñvel pe handelvoù all zo ivez, gwelout Ar Vinorezig.
| ◄ Garan ar Briz | Ar Vinorezig | Dom Yann Derrien ► |
* Me oa’r bugelig yaouank flamm,
* Pa varwas ma zad ha ma mam.
* Oblijet ’oan da glask ma boed,
* Kapabl d’hen gonit ne oan ket.
TRADUCTION. — J'étais une petite enfant toute jeune, — Quand moururent mon père et ma mère ; — Je fus obligé de demander mon pain, — Capable de le gagner je n’étais pas.
Chanté par Marie-Jeanne le Bail, Port-Blanc.
* Me a zo eur vinorezig vad
* Kenkoulz abeurz mam ’vel abeurz tad,
* Kenkoulz abeurz mam ’vel abeurz tad.
TRADUCTION. — Je suis une bonne petite mineure (orpheline), — Aussi bien de mère que de père (bis).
Chanté par Maryvonne Nicol, Plouguiel.
* Me oa yaouankik, ’wit a oad,
* Pa varwas ma mam ha ma zad
* Ha me da vale dre ar bed,
* Da glask eur re d’am c’homeret
TRADUCTION. — J’étais jeunette, quant à l'âge, — Quand moururent ma mère et mon père ; — Et moi d’aller à travers le monde, — Chercher quelqu’un pour me prendre [chez lui].
Chanté par Menguy et Léon, Carhaix.
# Ar Vran hac al louarn.

| ◄ An Egl hac al Leön. | Ar Vran hac al louarn. | Al Leön, an Oc’h hac ar C’hole.  ► |
FABL 13.
Ar Vran hac al Louarn.
Eur vran, o pourmen dre ar bed,
E devoa cavet eun tam boed,
Ma re eun drous vras er voeen,
Ar prey-ze ganti eus e fenn.
Al louarn, o tremen enno,
A zistroas zeder en dro.
Doue da conservo ep poan,
A lavaras, otro ar vran.
Lavaret a rêr dre ar bed
Ez out duoc’h evit ar peg,
Mæs ennes so eur brut indign :
Mèn a qeo guen evel ar sign,
Caëroc’h memeus evit an erc’h ;
E maint pell tout var da lerc’h.
Mèn dremene amàn gant mal,
Hac eus da glevet o huchal,
Ez oun distroët da sellet,
Ma oun ganet rejouisset.
Mar dê da voes qen excelant
Evel ma zeo da blun brillant,
E c’heller hardi lavaret
Ez out roue al lapoucet.
Ar vran a gemer eun tam stad
Eus a gomso qen diliqat :
Dre ma voa enni cals a don
En em brepar cana e zôn.
Digeri a ra e beg franc ;
Ar prey d’an traon en eun istant
Al louarn a voa o sellet,
Na ne voa qet manet cousqet,
A lammas gantàn gant e vin
Hac a eclate o c’hoarzin ;
Ar vran droug-contant ha mezeg
Demeus ar c’holl e devoa bet.
Sans moral.
Divoallet eus fals-meulerien
Pe e fourront ennoc’h ar yen.
Cauzeal a raint manific,
Mæs vit tenna d’ho frofit ;
Ha p’ho devo gred qement-ze,
E raint c’hoas ho fompad goude.
Lemet an ourgouil eus ho penn
Hac e c’haï quit ar flaterien.
# Ar Vretonet ’n o enezen (Fe hon tud koz)

Oberennoù damheñvel pe handelvoù all zo ivez, gwelout Feiz hon tud-koz.
| ◄ Setu aman d’ac’h eur reglen | Ar Vretonet ’n o enezen (Fe hon tud koz) | Me zo kristen ha gant enor ► |
1. Ar Vretoned n’o enezen Pelzo amzer a voa kristen : Rog dont en Arvor hon tud-koz A gare Jezus en Bro-Zoz
Diskan. — Fe hon tud-koz, o Fe zantel, C’houi vo bepret Fe Breiz-Izel ! Nac’h hon Doue ! kentoc’h mervel, Kentoc’h mervel, kentoc’h mervel !
2. Hon zent a ie, a dreuz ar mor, Da welet Per war e gador : Goude keit amzer stag e chom Hon c’halon ouz ar Pab a Rom.
3. Ar Pab a Rom, abeurs Doue, D’an ol a lar ar wirione ; D’an ol c’hoaz e tiskouez an hent A zo bet pleustret gant ar zent.
4. Dre Vreiz-Izel pa oe skignet, Mesk Arvoris, ar Vretonet, Nag a chapel ’n o bro neve E peb tachen zavet gant-he !
5. Lein ar menhir, lein ar mene, Kroaz hon Zalver a lugerne ; War o daoulin endro dezi, Tud a vanden oc’h adori !
6. Daoust d’an amzer ha d’ar re-fal Ar Groaz e Breiz a zo divral : Ar Groaz e Breiz, uhel ha zonn, A chomo keit hag ar mor dôn.
7. Meur a wej goad ar Vretoned Abek d’o Fe a oe skuillet : Hon merzerien gant hon tud-koz A zo breman er Baradoz...
8. Hon tud-koz a bed evidomp Zikour gante pa c’houlenomp : Zantes Anna o Fatrones A zel ouzimp gant madeles.
9. Ni kouls evel hon gourdadou A zo da Jezus hon Otrou ; Gret goap ouzimp neb a garo, Ni vo kristen bev ha maro !
K. G.
# Ar Vretouned

| ◄ Ar Spered Santel | Ar Vretouned | Ar gristenien ► |
"Finistere"
* 2.
* Ra bellafomp ni eta hirie
* Euz ar vrasa tevalijen
* Pa zeu Jesus-Krist hon gwir Doue
* Da zigas demp ar sklerijen,
* D’hon dasprena etc.
* 3.
* Ra bedfomp ar Zalver beniget,
* Da zigeri demp hon c’haloun
* Ha ganthan ni vezo pardounet,
* Deud eo d’hon c’has bete he drôn
* D’hon dasprena etc.
* 4.
* Hag eun devez brema en envou
* Ni en em gavo asamblez,
* Rag Jesus-Krist dre he holl boaniou,
* Zo deud da rei demp levenez,
* D’hon dasprena etc.
# Barzhaz Breizh/1846/Bosen Elliant

Oberennoù damheñvel pe handelvoù all zo ivez, gwelout Bosenn Eliant.
| ◄ Bale Arzur | Bosen Elliant | Marzin ► |
Tre Langolen hag ar Faouet
Eur Barz santel a zo kavet ;
Hag hen Tad Rasian hanvet.
Laret en deuz d’ar Faouediz :
Laket eunn oferen beb miz,
Eunn oferen enn ho iliz.
Eet eo ar vosen a Elliant,
Hogen ne ket eet heb forniant,
Eet zo gat-hi seiz-mil ha kant !
E bro Elliant, heb laret gaou,
E ma diskennet ann Ankaou,
Maro ann holl dud nemed daou :
Eur c’hroegik kouz tri-ugent vloa
Hag eur mab heb ken e devoa.
« Edi ar vosen ’penn ma zi ;
Pa garo Doue ’teui enn ti ;
Ni iei ’mez pa teui, » eme-z-hi.
E kreiz Elliant, er marc’hallec’h,
Ieot da falc’hat e kafec’h,
Nemed enn hentig euz ar c’harr
A gas re varo d’ann douar.
Kriz vije ’r galon na welje,
E bro Elliant, neb a vije :
Gwel’t triouec’h c’harr tal ar vered Ha triouec’h all eno ’tonet.
Lec’h oa nao mab enn eunn tiad, Eent d’ann douar enn eur c’harrad, Hag ho mamm baour oc’h ho charrat.
Ho zad adren o c’houibannat : Kollet gat-han he skiand-vad.
Hi a iude, galve Doue ; Reustlet e oa korf hag ene ;
— Laket ma nao mab enn douar, Ha me roi doc’h eur gouriz koar,
A rei teir zro endro d’ho ti, Ha teir endro d’ho minic’hi.
Nao mab em boa em boa ganet, Chetu gad ann Ankou int eet ;
Gad ann Ankou e toull ma dour ;
Den da hul d’in eul lommik dour ! —
Leunn e’r vered rez ar c’hleuniou,
Leunn ann iliz rez ann treujou ;
Red eo benniget ar parkou,
Da lakat enn ho ar c’horvou.
Me wel er vered eunn derven,
Hag enn he beg eul licher wenn :
Eet ann holl dud gad ar vosen.